L 272/6
(14)
DA
Den Europæiske Unions Tidende
20.10.2022
Denne godkendelse af computerspil afhænger af de kulturelle test såsom dem, det flamske fællesskab og regionen Vallonien indførte i deres egne støtteordninger for computerspil og fik godkendt af Kommissionen (i 2018 for det flamske fællesskab (15), som forlænget og ændret i 2022 (16), og i 2020 for regionen Vallonien (17)).
Testkriterierne kræver, at spillet har en kulturel og kunstnerisk karakter, at produktionen og aktørerne har kulturelle forbindelser til Flandern eller regionen Vallonien, og at spillet har en innovativ og kreativ karakter.
Med henblik herpå har Belgien forpligtet sig til, at den belgiske føderale stat indgår en samarbejdsaftale med det flamske fællesskab, det franske fællesskab og det tysksprogede fællesskab om fællesskabernes kompetencer og den føderale stats kompetencer med hensyn til den særlige skatteordning.
Belgien præciserer, at fællesskabernes godkendelse af computerspil i forbindelse med den særlige skatteordning vil ske efter de samme kriterier som dem, der anvendes af det flamske fællesskab og regionen Vallonien til deres egne støtteordninger for computerspil, i hele foranstaltningens varighed.
2.4.
Støtteform, systemets indretning, støttens intensitet og kumulering
(15)
I den gældende særlige skatteordning har et selskab (»investoren«) mulighed for på basis af en rammeaftale at tilbyde producenten en kapitaltilførsel til finansiering af en specifik audiovisuel produktion.
Producenten kvitterer for denne investering med en »tax shelter-attest«, der giver investor en skattemæssig fordel i form af en nedsættelse af vedkommendes skattepligtige indkomst.
Princippet i forbindelse med beskatning af selskabers overskud er, at selskaberne beskattes af det fulde overskud (artikel 185 i den belgiske lov om indkomstskat).
For at beregne beskatningsgrundlaget trækkes de fradragsberettigede udgifter fra overskuddet (artikel 6 i den belgiske lov om indkomstskat).
Normalt kan et selskab fratrække sine driftsomkostninger i skatteåret (artikel 49 i den belgiske lov om indkomstskat).
Investeringerne er fradragsberettigede og kan fratrækkes alt efter værdien af kapitaltilførslen (artikel 61, stk.
2, i den belgiske lov om indkomstskat).
I forbindelse med den særlige skatteordning kan det skattepligtige selskab umiddelbart fratrække 421 % af de investerede midler og dermed opnå en skattemæssig værdi, der er højere end selve kapitaltilførslen.
Ifølge det anmeldte forslag vil denne mulighed også gælde bidrag til produktionen af et enkelt computerspil.
(16)
I den af Belgien anmeldte ordning var den skattemæssige værdi af tax shelter-attesten fastsat på grundlag af 70 % af de i EØS afholdte produktions- og driftsomkostninger eller — hvis de i Belgien afholdte produktions- og driftsomkostninger er under 63 % af det samlede budget — af de i Belgien afholdte produktions- og driftsomkostninger.
Størrelsen af støtten til de mulige investeringer i en produktion er fastsat til 48 % af den nævnte skattemæssige værdi af tax shelter-attesten.
Følgelig kan støtteintensiteten i det maksimale scenarie, hvor mindst 63 % af det samlede budget blev afholdt i Belgien, nå op på 48 % af de 70 %, nemlig 33,6 % af produktionsbudgettet, men bliver mindre, når de udgifter ved produktionen, der afholdes i Belgien, udgør under 63 % af det samlede budget.
I tilfælde af kumulering med andre former for støtte til produktionen er støtteintensiteten begrænset til 50 %.
(17)
I den oprindelige støtteordning er den skattemæssige værdi af tax shelter-attesten fastsat på grundlag af territoriale udgifter.
Det investerede beløb (og dermed støttebeløbet) afhænger af en procentdel af de territoriale udgifter og varierer derfor alt efter de forventede udgifter i Belgien.
2.5.
Godkendelse af støttemodtagerne
(18)
Den særlige skatteordning fastsætter, at de støttemodtagende produktionsvirksomheder skal være godkendt for at kunne deltage i den særlige skatteordning.
Ifølge Belgien er formålet, at godkendelsen af disse virksomheder og personer kan inddrages, hvis de ikke overholder loven (18).
(15) Støtte SA.49947, Belgien — Støtte til computerspil (VAF Gamefonds), https://ec.europa.eu/competition/elojade/isef/case_details.cfm? proc_code=3_SA_49947 (16) Støtte SA.101526, Belgien — VAF Gamefonds, betragtning 23, https://ec.europa.eu/competition/elojade/isef/case_details.cfm? proc_code=3_SA_101526 (17) Støtte SA.55046, Belgien — Støtte til kulturelle og kunstneriske computerspil og undervisningsspil (Wallimage), betragtning 14, https://ec.europa.eu/competition/elojade/isef/case_details.cfm?proc_code=3_SA_55046; regionen Vallonien omfatter den tysktalende del af Belgien.
(18) Ifølge artikel 194b, § 1, stk.
2, i Code des impôts sur les revenus (Belgiens lov om indkomstskat) fastlægges betingelserne for godkendelse ved kongelig anordning.